24. Mulgi Rattamaraton | FIRMASPORT

*Milline on sportlikuim Viljandimaa ettevõte?*

**JUHEND**

1 . **Korraldus**

Viljandi ja Viljandimaa ettevõtete ja kollektiivide vaheline võistlus toimub 24. Mulgi Rattamaratoni "Poolmaratoni" distantsil, mis on ca 22km. Võistlus toimub pühapäeval, 05.05.2024. Võistleja saab võistelda samaaegselt nii enda kui oma võistkonna eest. ([Lisainfo rattamaratoni kohta asub siin](https://rattaklubi.ee/24-mulgi-rattamaraton-2024/))

2 . **Võistkonna suurus**

Ühte võistkonda võib kuuluda minimaalselt 3 ja maksimaalselt 5 inimest. Võistkonna liikmed ei pea olema samast soost ega kuuluma samasse vanuseklassi. Üks inimene saab kuuluda ainult ühe meeskonna koosseisu. Üks ettevõte võib registreerida ka mitu võistkonda.

3 . **Registreerimine**

Võistkonna registreerimine FIRMA SPORT arvestusse toimub ühisel registreermisvormil, kus on peal kõikide võistkonnaliikmete andmed ([Registreerimisvorm asub siin](https://forms.gle/thbWN2P2ioUsVS5L6)). Kui võistleja on registreeritud võistkonda, siis osaleb ta automaatselt ka individuaalses arvestuses. Registreerimine lõpeb 01.05.2024. **Kohapeal võistkondi registreerida ei saa.**

4 . **Stardimaks**

Registreerimine kuni 01.05.2024 - 99 EUR/võistkond. Liikmete arv 3 - 5. Arve väljastatakse ettevõttele/asutusele

5 . **Paremusjärjestuse selgitamine**

Paremad võistkonnad selgitatakse välja võistkonna kolme kiirema võistleja aegade liitmise teel. Võrdsete aegade korral võrreldakse võistkonna kiiremate võistlejate kohti. Kui finišeerib vähem kui kolm võistkonnaliiget, siis loetakse võistkond katkestanuks, kuid osalejad saavad tulemuse kirja poolmaratoni individuaalses arvestuses.

6 . **Autasustamine**

Kolme paremat võistkonda autasustatakse karikate ja meenetega. Kõigi FIRMA SPORT arvestuses osalenute vahel läheb loosi hulganisti loosiauhindu.

7 . **Muuinfo**

Võistlejad peavad järgima võistluse üldjuhendit.

• Kiivri kandmine võistluse ajal on kohustuslik!

• Rattanumber peab olema paigaldatud korrektselt ning seda tuleb kanda kogu distantsi vältel.

• Rattasõidust osavõtt toimub omal vastutusel. Kõik juhendis määratlemata küsimused lahendavad korraldajad kooskõlas kohtunike koguga.

**Meeldivat sõitu!**

**Kontakt:**

Mulgi Rattamaratoni peakorraldaja: Kristjan Kivistik / 53268863 / Kristjan.kivistik@rattaklubi.ee

Mulgi Rattamaratoni peasekretär: Anneli Sitska / 5021854 / annelisitska@gmail.com

www.rattaklubi.ee